23.2.2023
DA
Den Europæiske Unions Tidende
L 58/627
KOMMISSIONEN TITEL 05 — REGIONAL UDVIKLING OG SAMHØRIGHED
KAPITEL 05 04 — STØTTE TIL DET TYRKISK-CYPRIOTISKE SAMFUND (fortsat)
05 04 01
(fortsat) Anmærkninger Denne bevilling skal dække videreførelsen af bistand i henhold til forordning (EF) nr.
389/2006 med henblik på at fremme Cyperns genforening ved at tilskynde til økonomisk udvikling af det tyrkisk-cypriotiske samfund; programmet fokuserer navnlig på øens økonomiske integration, forbedring af kontakten mellem øens to samfundsgrupper og kontakten til Unionen, og forberedelse af indførelsen af gældende EU-ret.
Der ydes bistand på de områder, der er beskrevet i forordningen, og bistanden omfatter navnlig fremme af social og økonomisk udvikling, udvikling og omstrukturering af infrastruktur, forsoning, tillidsskabende foranstaltninger og støtte til civilsamfundet samt tilnærmelse af det tyrkisk-cypriotiske samfund til Unionen, herunder stipendier til tyrkisk-cypriotiske studerende.
Desuden anvendes TAIEX-instrumentet til udarbejdelse af lovtekster med henblik på anvendelse af disse, umiddelbart efter at der er kommet en samlet løsning på Cypern-problemet, samt til at forberede anvendelsen af gældende EU-ret umiddelbart efter en politisk aftale om genforening.
Bevillingerne vil især gøre det muligt at fortsætte Unionens økonomiske støtte til at befordre en intensivering af det arbejde, som ydes af Komitéen for Forsvundne Personer for at opfylde målene i dens strategiske plan for hurtigere identificering af forsvundne personer, samt gennemførelsen af afgørelser truffet af de to samfunds fælles Tekniske Udvalg om Kulturarven, herunder projekter vedrørende mindretal.
Bevillingen skal blandt andet anvendes til at fastholde resultaterne af bygge- og anlægsarbejder, forsyninger og tilskud, der finansieres gennem tidligere bevillinger.
Desuden kan tilskudsordninger, der henvender sig til en bred vifte af modtagere på det økonomiske område og i civilsamfundet (ikke-statslige organisationer, studerende og undervisere, skoler, landbrugere, små landsbyer og den private sektor), fortsætte.
Disse aktiviteter sigter mod socioøkonomisk udvikling og er drevet af målet om genforening.
Når det er muligt, skal der især ydes tilskud til genforeningsprojekter, der bygger bro mellem de to samfund og skaber tillid.
Disse foranstaltninger understreger Unionens stærke ønske om og engagement i en løsning af Cypernproblemet og en genforening af Cypern.
05 04 99
Afslutning af tidligere programmer og aktiviteter Anmærkninger Bevillinger under denne artikel skal dække betaling af uindfriede forpligtelser for tidligere år.
05 04 99 01
Afslutning af tidligere økonomisk støtte til fremme af den økonomiske udvikling af det tyrkisk-cypriotiske samfund (fra før 2021) Tal (Opdelte bevillinger) Bevillinger 2023 Forpligtelser
p.m.
Bevillinger 2022
Betalinger
25 000 000
Forpligtelser
p.m.
Gennemførelse 2021
Betalinger
30 000 000
Forpligtelser
Betalinger
0,—
34 400 000,—